text: Broytingar í bussleiðini, nú Glasir letur upp
text: #000001
text: Ferðslan, ið áður var savnað um Hoydalar, skal nú beinast í Marknagil í staðin, og tí verður broyting gjørd á leið 5
text: #000002
text: Í sambandi við at Glasir flytur út í Marknagil, verða broytingar gjørdar í Bussleiðini, skrivar Tórshavnar kommuna á heimasíðuni.Bussarnir, ið koyra framvið Glasir, eru Leið 1 og 4, ið steðga á Marknagilsvegnum, og Leið 3 og 5, ið steðga á Landavegnum. Sí alla ferðaætlanina hjá Bussleiðini her.
text: #000003
text: Ferðslan, ið áður var savnað um Hoydalar, skal nú beinast í Marknagil í staðin, og tískil verður broyting gjørd á leið 5. Leið 5 koyrir í framtíðini ikki eftir Eystara Ringvegi og Hvítanesvegnum, men eftir Vegnum Langa, Sundsvegnum og Norðara Ringvegi og víðari sambært ferðaætlanini.- Broytingin eigur ikki at ávirka borgaran til tað verra. Bussleiðin hevur fleiri leiðir, ið koyra til og frá Glasir, har trýstið nú kemur at vera, ið áður var økið við Hoydalar. Tað er avgerandi fyri okkum at veita eina góða tænastu, og vísir tørvurin seg at vera ein annar, mugu vit seta eyka inn. Tað má tíðin vísa, sigur Jákup Dam, formaður í teknisku nevnd.Talvurnar við broyttu ferðaætlanini hjá Leið 5 verða skiftar á busssteðgistøðunum í viku 34, men verða tøkar á heimasíðuni hjá Tórshavnar kommunu frá mánadegnum 13. august. Meðan arbeitt verður við Skúlanum á Fløtum og Musikkskúlanum, verður heitt á tey, sum brúka Leið 3 og 5 á Landavegnum – og sum skulu á Glasir – um at ganga eftir Perskonugøtu og at fylgja gøtuni víðari niðan til Glasir.
text: #000004